CELEX: 32017D2437
Language: el
Date: 2017-12-18 00:00:00
Title: Εκτελεστική απόφαση (ΕΕ) 2017/2437 του Συμβουλίου, της 18ης Δεκεμβρίου 2017, για την ανανέωση της θητείας της Προέδρου του Ενιαίου Συμβουλίου Εξυγίανσης

23.12.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 344/38
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2017/2437 ΤΟΥ ΣΥΜΒΟΥΛΊΟΥ
   της 18ης Δεκεμβρίου 2017
   για την ανανέωση της θητείας της Προέδρου του Ενιαίου Συμβουλίου Εξυγίανσης
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 806/2014 του Ευρωπαϊκού Κοινοβουλίου και του Συμβουλίου, της 15ης Ιουλίου 2014, περί θεσπίσεως ενιαίων κανόνων και ενιαίας διαδικασίας για την εξυγίανση πιστωτικών ιδρυμάτων και ορισμένων επιχειρήσεων επενδύσεων στο πλαίσιο ενός Ενιαίου Μηχανισμού Εξυγίανσης και ενός Ενιαίου Ταμείου Εξυγίανσης και τροποποιήσεως του κανονισμού (ΕΕ) αριθ. 1093/2010 (1), και ιδίως το άρθρο 56 παράγραφος 6,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Ο κανονισμός (ΕΕ) αριθ. 806/2014 τέθηκε σε ισχύ στις 19 Αυγούστου 2014.
            
         
               (2)
            
            
               Στις 19 Δεκεμβρίου 2014, το Συμβούλιο εξέδωσε την εκτελεστική απόφαση 2014/943/ΕΕ (2), σύμφωνα με το άρθρο 56 παράγραφος 6 του κανονισμού (ΕΕ) αριθ. 806/2014, για τον διορισμό του πρώτου προέδρου, του αντιπροέδρου και τεσσάρων επιπλέον μελών πλήρους απασχόλησης του Ενιαίου Συμβουλίου Εξυγίανσης.
            
         
               (3)
            
            
               Σύμφωνα με το άρθρο 56 παράγραφο 7 του κανονισμού (ΕΕ) αριθ. 806/2014, η θητεία του πρώτου προέδρου του Ενιαίου Συμβουλίου Εξυγίανσης που διορίστηκε μετά την έναρξη ισχύος αυτού του κανονισμού είναι τριετής, ανανεώσιμη άπαξ για περίοδο πέντε ετών.
            
         
               (4)
            
            
               Στις 29 Νοεμβρίου 2017, η Επιτροπή υπέβαλε στο Ευρωπαϊκό Κοινοβούλιο πρόταση για την ανανέωση της θητείας της κας Elke KÖNIG, πρώτης προέδρου του Ενιαίου Συμβουλίου Εξυγίανσης για περίοδο πέντε ετών από τις 23 Δεκεμβρίου 2017. Το Ευρωπαϊκό Κοινοβούλιο ενέκρινε την εν λόγω πρόταση στις 12 Δεκεμβρίου 2017,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θητεία της κας Elke KÖNIG, προέδρου του Ενιαίου Συμβουλίου Εξυγίανσης ανανεώνεται για περίοδο πέντε ετών από τις 23 Δεκεμβρίου 2017.
   Άρθρο 2
   Η παρούσα απόφαση αρχίζει να ισχύει την ημερομηνία δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 18 Δεκεμβρίου 2017.
      
         
            Για το Συμβούλιο
         
         
            Η Πρόεδρος
         
         K. SIMSON
      
   
   
      (1)  ΕΕ L 225 της 30.7.2014, σ. 1.
   
      (2)  Εκτελεστική απόφαση 2014/943/EE του Συμβουλίου, της 19ης Δεκεμβρίου 2014, περί διορισμού του προέδρου, αντιπροέδρου και λοιπών μελών πλήρους απασχόλησης του Ενιαίου Συμβουλίου Εξυγίανσης (ΕΕ L 367 της 23.12.2014, σ. 97).